เรื่องร้องเรียน: ยังใช้ห้องต่อเติม เปิดเครื่องปรับอากาศ ในส่วนที่มีคำสั่งของจพถ.
การดำเนินการของเจ้าหน้าที่: ตามเลขแจ้ง 2022-NENBG7 กรณีร้องทุกข์ต่อเติมอาคารผิดตามพ.ร.บ.ควบคุมอาคาร พ.ศ.2522 และที่แก้ไขเพิ่มเติม นั้น  สำนักงานเขตหลักสี่ ได้ตรวจสอบและดำเนินการตามอำนาจหน้าที่ รวมถึงแจ้งความร้องทุกข์ต่อพนักงานสอบสวน กรณีผู้ถูกร้องได้มีการฝ่าฝืนหรือไม่ปฏิบัติตามคำสั่งเจ้าพนักงานท้องถิ่น โดยเมื่อได้ส่งคำสั่งและปิดคำสั่งแล้ว ผู้ถูกร้องไม่ได้ดำเนินการรื้อถอนอาคารตามคำสั่งภายในระยะเวลาที่กำหนด นับแต่วันที่ 28 มิ.ย.2560 ถึง 30 พ.ย.2565 และฝ่าฝืนคำสั่งห้ามใช้ หรือห้ามเข้าไปในส่วนใดๆ ของอาคาร นับแต่วันที่ 28 พ.ค.2560 ถึง 30 พ.ย.2565 พร้อมทั้งมีหนังสือถึงผู้กำกับการสถานีตำรวจนครบาลประชาชื่น ขอให้ดำเนินคดีแก่ผู้กระทำผิดตามพ.ร.บ.ควบคุมอาคาร พ.ศ.2522 และที่แก้ไขเพิ่มเติม โดยแนบเอกสารหลักฐานเพื่อประกอบการพิจารณคดีเรียบร้อยแล้ว  จากนี้เรื่องดังกล่าว อยู่ในขั้นตอนการดำเนินการของ สน.ประชาชื่น เพื่อรวบรวมหลักฐานส่งฟ้องศาลเพื่อให้มีคำสั่งดำเนินการใดๆ กับผู้ฝ่าฝืนต่อไป   นอกจากนี้ เขตฯ ได้มีหนังสือสั่งปรับรายวันแก่ผู้ถูกร้องจนกว่าจะมีการรื้อถอนอีกด้วย
ความเห็นของผู้แจ้ง: ขอตามจดหมายที่ส่ง เพื่อตอบกลับ เลขนส.รับ 8521 ลว.16/7/2563, เลขนส.รับ 147 ลว.14/7/2564, เลขนส.รับ 65 ลว.24/3/2565 และ เลขนส.รับ 6603 ลว.15/8/2565. เป็นเวลา 3 ปีที่ติดตาม แต่ไม่เคยได้รับคำตอบกลับ.
พื้นที่: แขวงทุ่งสองห้อง เขตหลักสี่ กรุงเทพมหานคร